Die Wortelboommoerasse van Suid-Afrika en Mosambiek vorm 'n klein ekostreek van die Afrotropiese gebied. Die streek bestaan uit party klein wortelboomgebiedjies in suidelike Mosambiek en die Suid-Afrikaanse provinsies KwaZulu-Natal en Oos-Kaap. Verder noordwaarts, langs die kus van Mosambiek en Oos-Afrika lê die ekostreek wortelboommoerasse van Oos-Afrika (AT1402), wat groter en beter ontwikkel is. Die verskil is hoofsaaklik dat die suidelike wortelboommoerasse die enigste subtropiese wortelboommoerasse van Afrika vorm. Hulle is op hoër breedte geleë, maar die Agulhasstroom, wat langs die kus stroom, verwarm hulle. Op die voormalige Transkei se kus kom wortelbome in 17 riviermondings voor, maar hul totale oppervlakte is slegs 0,17 km². Spesies soos Avicennia marina, Bruguiera gymnorhiza en Rhizophora mucronata word daar aangetref. In die Mkozi-monding word ook die Acrostichum aureum L. gevind. Avicennia marina bloeisel Avicennia marina – kapsules Bruguiera gymnorhiza Bruguiera gymnorhiza Acrostichum aureum iSimangaliso-vleilandpark "WWF AT1405" (in Engels). Geargiveer vanaf die oorspronklike op 22 April 2019.